

**Ανακοίνωση ΚΟΑ για την έκδοση κάρτας φιλάθλου**

Ο Κυπριακός Οργανισμός Αθλητισμού ενημερώνει το φίλαθλο κοινό ότι την Τετάρτη 7 Σεπτεμβρίου θα λειτουργεί συνεργείο έκδοσης κάρτας φιλάθλου σε Λευκωσία, Λεμεσό και Λάρνακα, για την εξυπηρέτηση των φιλάθλων.

Ο ΚΟΑ υπενθυμίζει στους φιλάθλους ότι για την καλύτερη εξυπηρέτησή τους και την αποφυγή ταλαιπωρίας, ο καλύτερος τρόπος έκδοσης της κάρτας φιλάθλου παραμένει η ηλεκτρονική διαδικασία. Ωστόσο, για το φίλαθλο κοινό που επιθυμεί να το πράξει με φυσική παρουσία, ειδικό συνεργείο θα βρίσκεται στις τρεις πόλεις την Τετάρτη 7 Σεπτεμβρίου στα ακόλουθα σημεία και τις πιο κάτω ώρες:

Επαρχία Λευκωσίας - Κεντρικά Γραφεία ΚΟΑ: 16.00-20.00

Επαρχία Λεμεσού - Τσίρειο Στάδιο: 15.00-19.00

Επαρχία Λάρνακας Πολυδύναμος Χώρος Κοινωνικής Πρόνοιας Απασχόλησης (πρώην Κοινοτικό Κέντρο Λάρνακας): 09.00-13.00 και 15.00-19.00

Σημειώνεται ότι, πέραν των παραπάνω διευκολύνσεων για το κοινό που αφορούν ειδικά την Τετάρτη 7 Σεπτεμβρίου, στα Κεντρικά Γραφεία του ΚΟΑ συνεχίζεται κανονικά η έκδοση κάρτας φιλάθλου διά της φυσικής παρουσίας τις καθημερινές από τις 8.30 ως τις 14.30.